
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 707 

ΙΟΑυγούστου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύνταξη Πίνακα Αξιωματικών και διαδικασία κληρώ- 

σεως αυτών ως στρατοδικών . 1 

Καθορισμός Ανωτάτων Τιμών Καταναλωτή για βενζίνες 
5ϋΡΕΗ και ΑΜΟΛΥΒΔΗ στους Νομούς Κεφαλλη¬ 
νίας, ΛασηθΙου, Χίου και τις νήσους Βορείων Σπορά- 
δων . 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.454.1/297561 (1) 

Σύνταξη Πίνακα Αξιωματικών και διαδικασία κληρώσεως 
αυτών ως στρατοδικών. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 
Έχοντας υπόψη: 

α. Τις διατάξεις των άρθρων 5 παρ. 1 στοιχ. ιε, 172 παρ. 
4 και 178 παρ. 1 και 2 του Στρατιωτικού Ποινικού Κώδικα, 
που κυρώθηκε με το άρθρο πρώτο του Ν. 22Θ7/95 (ΦΕΚ 
Α' 20). 

β. Τη διάταξη του άρθρου 29 Α' του Ν. 1558/85 (ΦΕΚ Α' 
137), η οποία προστέθηκε με τον Ν. 2081/92 (ΦΕΚ Α' 
154). 

γ. Το γεγονός ότι από τις διατάξεις της απόφασης αυτής 
δεν προκαλείται οικονομική επιβάρυνση στον κρατικό 
προϋπολογισμό, αποφασίζουμε: 

2. Ρυθμίζουμε κάθε λεπτομέρεια σχετική με τον τρόπο 
σύνταξης του πίνακα Αξιωματικών για κλήρωσή τους ως 
στρατοδικών και τους λόγους ανικανότητας, αποκλεισμού 
ή εξαίρεσης αυτών για τις περιπτώσεις που ο κατηγορού¬ 
μενος φέρει βαθμό στρατιώτη μέχρι και Αντιουνταγμα- 
τάρχη και αντιστοίχους για τους άλλους κλάδους των Ενό¬ 
πλων Δυνάμεων, ως ακολούθως: 

Άρθρο 1 

Πίνακας Αξιωματικών για κλήρωση ως στρατοδικών 

1. Στη σύνθεση ίων στρατοδικείων, ναυτοδικείων και 
αεροδικείων, συμμετέχουν σύμφωνα με τη διάταξη του 
άρθρου 178 παρ. 1 ΣΠΚ, ένας ή δύο στρατοδίκες. Αυτοί 
επιλέγονται με κλήρωση, που γίνεται σύμφωνα με το άρ¬ 
θρο 172 παρ. 4 ΣΠΚ με βάση πίνακα Αξιωματικών ο 


οποίος συντάσσεται όπως προβλέπεται στην απόφαση 
αυτή. 

2. Στον πίνακα αυτό αναγράφονται οι Αξιωματικοί που 
πληρούν τις προϋποθέσεις να κληρωθούν ως στρατοδίκες 
και δεν συντρέχει λόγος ανικανότητας από τους αναφερό- 
μενους ατο άρθρο 3 της παρούσας. 

3. Ο πίνακας συντάσσεται από τον Γραμματέα του 
στρατοδικείου, και παραδίδεται στο Πρόεδρο αυτού, ο 
οποίος είναι υπεύθυνος για την ολοκλήρωση της διαδικα¬ 
σίας της κλήρωσης των Αξιωματικών ως στρατοδικών, 
σύμφωνα με τις ρυθμίσεις της απόφασης αυτής. 

4. Όπου στην παρούσα απόφαοη α να φέρεται ο όρος 
στρατοδικείο νοείται και το ναυτοδικείο και το αεροδικείο, 
σύμφωνα με το άρθρο 5 παρ. 1 στοιχ. ιγ' ΣΠΚ. 

Άρθρο 2 

Προϋποθέσεις κλήρωσης Αξιωματικών ως στρατοδικών 

Ικανοί να εκπληρώσουν καθήκοντα στρατοδίκη είναι: 
α. Οι Αξιωματικοί που είναι απόφοιτοι παραγωγικής σχο¬ 
λής Αξιωματικών των Ενόπλων Δυνάμεων και φέρουν 
βαθμό τουλάχιστον Λοχαγού και αντιστοίχων για τους άλ¬ 
λους κλάδους κατά τις διακρίσεις του άρθρου 178 παρ. 2 
ΣΠΚ. 

β. Οι Αξιωματικοί των γενικών υπηρεσιών του λιμενικού 
σώματος μπορεί να ορίζονται ως στρατοδίκες στο ναυτο¬ 
δικείο, εφόσον φέρουν τον βαθμό τουλάχιστον του Υπο¬ 
πλοιάρχου (ΛΣ), μόνον όταν οι κατηγορούμενοι είναι λιμε¬ 
νικοί. 

Αρθρο 3 

Λόγοι ανικανότητας 

Ο Αξιωματικός στερείται της ανωτέρω ικανότητας εγ¬ 
γραφής στον πίνακα επιλογής στρατοδικών όταν: 

α. Ασκηθεί κατ' αυτού ποινική δίωξη για στρατιωτικό 
έγκλημα ή έγκλημα από τα αναφερόμενα στη διάταξη του 
άρθρου 10 παρ. 2 ΣΠΚ ή οποιοδήποτε άλλο έγκλημα εκ 
δόλου τελούμενο, που επισύρει ποινή φυλάκισης τουλάχι¬ 
στον τριών (3) μηνών. 

β. Καταδικασθεί αμετάκλητα για οποιοδήποτε έγκλημα 
εκ δό}ου αε ποινή φυλακίοεως άνω των τριών (3) μηνών. 

γ. Παραπεμφθεί σε ανακριτικΰ συμβούλιο ή τιμωρηθεί 
με καταστατική ποινή. 

δ. Τελεί σε αναρρωτική άδεια, μεγαλύτερη του ενάς (1) 
μηνάς. 

ε. Κριθεί δυσμενώς από το αρμόδιο συμβούλιο του νό¬ 
μου περί Ιεραρχίας και προαγωγών των Αξιωματικών, κατά 
την τελευταία κρίση. 

Αρθρο 4 

Λόγοι αποκλεισμού - εξαίρεσης (κωλύματα) 

Πέρα από τους λόγους που αναφέρονται στα άρθρα 14 
παρ. 1 και 2 και 15 ΚΠΔ, αποκλείονται να εκτελέσουν κα¬ 
θήκοντα στρατοδίκη, όσοι Αξιωματικοί: 

α. Ελαβαν μέρος στην προδικασία της προς εκδίκαση 
αξιόποινης πράξης και ιδίως αν εμήνυσαν αυτήν, ενήργη- 
σαν προανάκριση, κατέθεσαν ως μάρτυρες, γνωμοδότη- 
σαν ως πραγματογνώμονες ή τεχνικοί σύμβουλοι στην ίδια 
υπόθεση. 

β. Άσκησαν διοικητικό έλεγχο κατά του κατηγορουμέ¬ 
νου ή του παθόντος, αναφορικά με την προς εκδίκαση 
αξιόποινη πράξη. 

γ. Έχουν ιδιαίτερη φιλία ή οικειότητα ή έχθρα με τον κα¬ 
τηγορούμενο ή τον παθόντα. 

Άρθρο 5 

Σύνταξη Πινάκων Αξιωματικών για κλήρωσή τους ως στρα¬ 
τοδικών 

1. Ο Γραμματέας κάθε στρατοδικείου ενημερώνει 
έγκαιρα εγγράφως τους Διευθυντές των αρμοδίων γρα¬ 
φείων όλων των Μονάδων, Υπηρεσιών, Συγκροτημάτων, 
Σχηματισμών και Επιτελείων του Στρατού Ξηράς και αντι¬ 
στοίχων του Πολεμικού Ναυτικού - Λιμενικού Σώματος ή 
Πολεμικής Αεροπορίας, που βρίσκονται στην έδρα ή στην 
περιφέρειά του και εάν παρίσταται ανάγκη, στο οικείο Γε¬ 
νικό Επιτελείο, για την αποστολή καταστάσεων Αξιωματι¬ 
κών, σύμφωνα με τα οριζόμενα στην παρούσα. 

2. Στις καταστάσεις αυτές αναγράφονται κατά σειρά τα 
ονοματεπώνυμα και ο βαθμός όσων Αξιωματικών πληρούν 
τις προϋποθέσεις για να επιλέγουν με κλήρωση ως στρα¬ 
τοδίκες, καθώς και αυτοί στο πρόσωπο των οποίων συ¬ 
ντρέχει λόγος ανικανότητας απ’ αυτούς που αναφέρονται 
στο άρθρο 3 της παρούσας. 

3. Όλες οι Μονάδες και Υπηρεσίες της παρ. 1 του άρ¬ 
θρου αυτού αποστέλλουν στο Γραμματέα του στρατοδι¬ 
κείου τις παραπάνω καταστάσεις, οι οποίες πρέπει να 
έχουν περιέλθει σ' αυτόν το αργότερο μέχρι την 25η κάθε 
μήνα, κάνοντας, οσάκις απαιτείται, μνεία του συντρέχο- 
ντος λόγου ανικανότητας. 

4. Σε περίπτωση που προκύψει έκτακτη υπηρεσιακή 
μεταβολή για κάποιον που έχει αναγραφεί στις υποβλη- 
θείσες καταστάσεις ιδίως προαγωγή, αποστρατεία, μετά¬ 
θεση, απόσπαση, εισαγωγή σε Νοσοκομείο, οι Μονάδες 
και Υπηρεσίες της παρ. 1 του άρθρρυ αυτού ενημερώνουν 
άμεσα τον γραμματέα του στρατοδικείου ο οποίος και δεν 
συμπεριλαμβάνει αυτόν στον πίνακα Αξιωματικών για κλή¬ 
ρωσή του ως στρατοδίκη. 

5. Με βάση τις καταστάσεις αυτές ο Γραμματέας του 
στρατοδικείου την πρώτη εργάσιμη ημέρα κάθε μήνα συ¬ 
ντάσσει πίνακα Αξιωματικών ξεχωριστά για κάθε μία δικά¬ 
σιμο του επόμενου μήνα. Για την σύνταξη των πινάκων αυ¬ 
τών λαμβάνεται υπόψη ο βαθμός του κατηγορουμένου 
σύμφωνα με τις παρακάτω διακρίσεις. Οι πίνακες παραδί- 
δονται αυθημερόν στον Πρόεδρο. 

6. Στον πίνακα αυτό δεν αναγράφεται ο Αξιωματικός για 
τον οποίο προκύπτουν λόγοι ανικανότητας κατά τα ανα¬ 
γραφόμενα στο άρθρο 3 της παρούσας. 


ΠΙΝΑΚΑΣ 1 

Κατηγορούμενος με βαθμό στρατιώτη μέχρι και Υπολο- 
χαγού και αντιστοίχων για τους άλλους κλάδους. 

Συντάσσεται ενιαίος πίνακας με τα ονοματεπώνυμα 
όλων των Αξιωματικών βαθμού Λοχαγού έως και Αντισυ- 
νταγματάρχη και των αντιστοίχων. 

ΠΙΝΑΚΑΣ 2 

Κατηγορούμενος με βαθμό Λοχαγού και αντιστοίχων για 
τους άλλους κλάδους. 

Συντάσσεται ενιαίος πίνακας με τα ονοματεπώνυμα 
όλων των Αξιωματικών βαθμού Ταγματάρχη έως και Συ¬ 
νταγματάρχη και αντιστοίχων, τηρουμένης της διάταξης 
του άρθορυ 178 παρ, 1 εδ. δ" ΣΠΚ. 

ΠΙΝΑΚΑΣ 3 

Κατηγορούμενος με βαθμό Ταγματάρχη και αντιστοί¬ 
χων για τους άλλους κλάδους. 

Συντάσσεται ενιαίος πίνακας με τα ονοματεπώνυμα 
όλων των Αξιωματικών βαθμού Αντισυνταγματάρχη και 
Συνταγματάρχη και αντιστοίχων, τηρουμένης της διάταξης 
του άρθρου 178 παρ, 1 εδ. δ' ΣΠΚ. 

ΠΙΝΑΚΑΣ 4 

Κατηγορούμενος με βαθμό Αντισυνταγματάρχη καί 
αντιστοίχων για τους άλλους κλάδους. 

Συντάσσεται ενιαίος πίνακας με τα ονοματεπώνυμα 
όλων των Αξιωματικών βαθμού Συνταγματάρχη και αντι¬ 
στοίχων. 

ΠΙΝΑΚΑΣ 5 

Αφορά τις περιπτώσεις εφαρμογής της διαδικασίας των 
άρθρων 417 και επ. ΚΠΔ. 

Συντάσσεται ενιαίος πίνακας με τα ονοματεπώνυμα 
όλων των Αξιωματικών βαθμού Αντισυνταγματάρχη και 
των αντιστοίχων. Αυτοί που θα κληρωθούν απά τον πίνακα 
αυτά εκτελούν καθήκοντα στρατοδίκη κατά την εκδίκαση 
αυτοφώρων εγκλημάτων, εφόσον ο κατηγορούμενος φέ¬ 
ρει βαθμό στρατιώτη μέχρι και Ταγματάρχη και των αντι¬ 
στοίχων. 

7. Ο Πρόεδρος του στρατοδικείου είναι υπεύθυνος για 
την τήρηση των πινάκων αυτών και την ολοκλήρωση της 
διαδικασίας της κλήρωσης των στρατοδικών. 

Αρθρο 6 

Διαδικασία κλήρωσης στρατοδικών 

1. Η κλήρωση των στρατοδικών γίνεται σε τακτική δικά¬ 
σιμο του στρατοδικείου, 3μελούς ή δμελούς σύνθεσης, 
εντός του πρώτου δεκαημέρου του ιδίου μήνα, για τις δι¬ 
κασίμους του επόμενου μήνα. Η κλήρωση των στρατοδι¬ 
κών για τις δικασίμους του πρώτου μήνα του νέου δικαστι¬ 
κού έτους γίνεται το πρώτο δεκαήμερο του τελευταίου 
μήνα δικασίμων του τρέχοντος δικαστικού έτους. 

2. Ο Γ ραμματέας που μετέχει στη δικάσιμο κατά την 
οποία θα γίνει και η κλήρωση των στρατοδικών, φροντίζει 
και παραδίδει στον Πρόεδρο έγκαιρο κλήρους από λευκό 
αδιαφανές χαρτί, διαστάσεων πέντε επί πέντε εκατοστών 
του μέτρου, αφού προηγουμένως έχουν αριθμηθεί κατά 
τρόπο ώστε κάθε ένας απά αυτούς να αντιστοιχεί σε έναν 
αριθμό με τον οποίο είναι αναγραμμένοι οι αξιωματικοί στο 
σχετικό πίνακα. 

3. Οι κλήροι διπλώνονται από τον Γραμματέα παρουσία 
των μελών του στρατοδικείου κατ’ ομοιόμορφο τρόπο, 
ώστε να καλύπτεται ο αριθμός αυτών και να μην διακρΐνο- 
νται μεταξύ τους και τοποθετούνται σε ειδικό δοχεία (κλη¬ 
ροδόχος). 

4. Ο Πρόεδρος του στρατοδικείου μετά τπ δημοσίευση 
της τελευταίας απόφασης της δικασίμου της παρ. 1 του 
ίδιου άρθρου, πριν λύσει την συνεδρίαση και αφού εκφω¬ 
νήσει την ημερομηνία της πρώτης δικασίμου του επόμε¬ 
νου μήνα εξάγει γι’ αυτήν ένα ή δύο κλήρους, οι οποίοι 
αντιστοιχούν για τη δικάσιμο αυτή αε ισάριθμους τακτι¬ 
κούς στρατοδίκες με την ταυτάριθμη αρίθμηση στον πί¬ 
νακα στρατοδικών. Στη συνέχεια εξάγει άλλους τρεις, για 
τριμελή ή έξι για πενταμελή σύνθεση, κλήρους κατά τον 
ίδιο ως άνω τρόπο, οι οποίοι κατά σειρά εξαγωγής τους 
από την κληροδόχο αντιστοιχούν σε ισάριθμους αναπλη¬ 
ρωματικούς στρατοδίκες. Αμέσως μετά ο Γραμματέας κα¬ 
ταχωρεί στα πρακτικά κατά σειρά τα στοιχεία αυτών που 
κληρώθηκαν, διπλώνει και πάλι τους κλήρους και τους 
επανατοποθετεί στην κληροδόχο. Η διαδικασία αυτή συ¬ 
νεχίζεται μέχρις ότου ολοκληρωθεί η κλήρωση των στρα¬ 
τοδικών (τακτικών και αναπληρωματικών) για όλες τις δι¬ 
κασίμους του επόμενου μήνα. 

5. Η ίδια διαδικασία ακολουθείται και για τη περίπτωση 
του πίνακα 5 του άρθρου 5 της παρούσας, οπότε ο Πρόε¬ 
δρος εξάγει οκτώ (8) κλήρους, που αντιστοιχούν κατά τη 
σειρά εξαγωγής τους σε ισάριθμους στρατοδίκες. 

6. Για τη διαδικασία της κλήρωσης εκδίδεται απόφαση, 
αντίγραφο της οποίας παραδίδεται στον Γραμματέα του 
στρατοδικείου, ο οποίος μεριμνά για την κατά το άρθρο 
157 επ. ΚΠΔ επίδοση αποσπάσματος αυτής στους Αξιω¬ 
ματικούς που κληρώθηκαν ως στρατοδίκες. Η επίδοση 
αυτή γίνεται δια του αρμοδίου γραφείου των Μονάδων - 
Υπηρεσιών της παρ. 1 του άρθρου 5, στην οποία ανήκουν 
οι παραπάνω. Περί της επιδόσεως αυτής συντάσσεται 
σχετικό αποδεικτικό, το οποίο αποστέλλεται στο Γ ραμμα¬ 
τέα του δικαστηρίου και πρέπει να έχει περιέλθει σ’ αυτόν 
το αργότερο 5 ημέρες πριν τη δικάσιμο που αφορά. 

7. Κατά την επίδοση του ανωτέρου αποσπάσματος 
υπενθυμίζεται στους κληρωθέντες Αξιωματικούς η υπο¬ 
χρέωσή τους να λάβουν μέρος στην σύνθεση του στρατο¬ 
δικείου και ότι αν δεν προσέλθουν αδικαιολόγητα, υπέ¬ 
χουν την ποινική κύρωση που προβλέπεται από τη διάταξη 
του άρθρου 86 παρ. 2 ΣΠΚ. Περί τούτου γίνεται μνεία στο 
σχετικό αποδεικτικό επιδόσεως. 

8. Αν η επίδοση καθίσταται για οποιονδήποτε νόμιμο 
λόγο ανέφικτη, η σχετική απόφαση επιστρέφεται ανεπί¬ 
δοτη, βεβαιουμένου παράλληλα και του λόγου της μη επί¬ 
δοσης. 

Άρθρο 7 

Υποχρεώσεις Στρατοδικών - Αναπλήρωση αυτών 

1. Οι Αξιωματικοί που κληρώθηκαν υποχρεούνται να πα- 
ρουσιασθούν στον Πρόεδρο του στρατοδικείου κατά την 
συγκεκριμένη ημερομηνία της δικασίμου. 

2. Οι κληρωθέντες Αξιωματικοί καλούνται από τον Πρό¬ 
εδρο του στρατοδικείου να δηλώσουν αν συντρέχει στο 
πρόσωπό τους λόγος ανικανότητας, αποκλεισμού ή εξαί¬ 
ρεσης. 

3. Για τη δήλωση αυτή συντάσσεται έκθεση την οποία 
υπογράφει αυτός που δηλώνει, ο Πρόεδρος και ο δικαστι¬ 


κός γραμματέας που θα εκτελέσει καθήκοντα έδρας στη 
συγκεκριμένη δικάσιμο. 

4. Η απόκρυφη κάποιου από τους προαναφερθέντες 
λόγους καθώς και η παράλειψη δήλωσής τους, συνιστά 
σοβαρό πειθαρχικό παράπτωμα. 

5. Εάν κάποιος από τους στρατοδίκες δεν προσέλθει 
για να λάβει μέρος στη σύνθεση του στρατοδικείου ή για 
κάποιον συντρέχει λόγος ανικανότητας, αποκλεισμού ή 
εξαίρεσης, ο Πρόεδρος για αντικατάσταση αυτού καλεί να 
συμμετάσχει στη σύνθεση, ο πρώτος κατά σειρά αναπλη¬ 
ρωματικός στρατοδίκης που είχε επιλεγεί με την κλή¬ 
ρωση . Περί τούτου συντάσσεται έκθεση ανάλογη με αυτήν 
της παρ. 3 του άρθρου αυτού. 

6. Η ίδια ως άνω διαδικασία αναπλήρωσης στρατοδίκη 
συνεχίζεται και σε περιπτώσεις αντικαταστάσεως και του 
άλλου τακτικού ή αναπληρωματικού στρατοδίκη. 

Άρθρο 8 

Πειθαρχική Ευθύνη Γραμματέα 

Ο Γραμματέας του Στρατοδικείου αναφέρει σχετικά με 
την εκτέλεση της παρούσας στον Πρόεδρο του Στρατοδι¬ 
κείου και υπέχει πειθαρχική ευθύνη για κάθε παράβαση 
ως προς την εφαρμογή των διατάξεων αυτής. 

Αρθρο 9 

Μεταβατική διάταξη 

Ειδικά για τη κλήρωση στρατοδικών για τις δικασίμους 
που έχουν προσδιορισθεί μετά τη θέση σε ισχύ της παρού¬ 
σας >η κλήρωσή των γίνεται από το δικαστικό συμβούλιο 
του στρατοδικείου, σύμφωνα με τα οριζόμενα στα άρθρα 5 
και 6 της απόφασης αυτής. Η αυτή διαδικασία ακολουθεί¬ 
ται και εφόσον εντός του πρώτου δεκαημέρου μηνός δεν 
έχει ορισθεί τακτική δικάσιμος. 

Άρθρο 10 

Έναρξη ισχύος της απόφασης 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 1995 
Ο ΥΠΟΥΡΓΟΣ 

ΓΈΡ. ΑΡΣΕΝΗΣ 

-Φ- 

Αριθ. Α3/1429 (2) 

Καθορισμός Ανωτάτων Τιμών Καταναλωτή για βενζίνες 

δΙίΡΕΠ και ΑΜΟΛΥΒΔΗ στους Νομούς Κεφαλληνίας, 

Λασηθίου, Χίου και τις νήσους Βορείων Σποράδων. 

Ο ΥΠΟΥΡΓΟΣ ΕΜΠΟΡΙΟΥ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΊΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις της παραγράφου 1 του-άρθρου 10 του 
Π.Δ. 437/85, «καθορισμός και ανακατανομή των αρμοδιο¬ 
τήτων των,Υπουργείων» (ΦΕΚ 157/85 τ.Α'). 

3. Τις διατάξεις του Π.Δ. 381/89, για τον Οργανισμό του 
Υπουργείου Βιομηχανίας, Ενέργειας και Τεχνολογίας. 

4. Το Π.Δ. 397/88 «Οργανισμός του Υπουργείου Εμπο¬ 
ρίου» όπως τροποποιήθηκε μεταγενέστερα. 

5. Την αρ. Υ122/1994 απόφαση του Πρωθυπουργού και 
Υπουργού Βιομηχανίας, Ενέργειας και Τεχνολογίας και 
Εμπορίου, για την εκχώρηση αρμοδιοτήτων στον Αναπλη¬ 
ρωτή Υπουργό Βιομηχανίας, Ενέργειας και Τεχνολογίας. 

5. Την κοινή απόφαση Δ15/Φ19/6249/10.3.1992 
(ΦΕΚ 156/Β/10.3.1992) των Υπουργών Προεδρίας της 
Κυβερνήσεως και Βιομηχανίας, Ενέργειας και Τεχνολο¬ 
γίας και Εμπορίου «Μεταβίβαση εξουσίας υπογραφής» 
στους Γενικούς Γραμματείς των Υπουργείων Βιομηχα¬ 
νίας, Ενέργειας, Τεχνολογίας και Εμπορίου. 

6. Την απόφαση Β3-362/24.12.1993 εξουσιοδότησης 
για υπογραφή εγγράφων «με εντολή Υφυπουργού στο Γε¬ 
νικό Γραμματέα, στους Γενικούς Διευθυντές». 

7. Το Ν. 2289/95 άρθρο 15 παρ. 2 (ΦΕΚ 27/Α/95), απο¬ 
φασίζουμε: 

1. Καθορίζουμε Ανώτατη Τιμή Καταναλωτή για βενζίνες 
δίΙΡΕΠ και ΑΜΟΛΥΒΔΗ στους Νομούς Κεφαλληνίας, Λα- 
σιθίου, Χίου καπις νήσους Βορείων Σπορόδων ως εξής: 

1.1. ΝΟΜΟΙ ΚΕΦΑΛΛΗΝΙΑΣ και ΛΑΣΙΘΙΟΥ 

1.1.1. Με φόρο κατανάλωσης και Φ.Π.Α.: 

- Βενζίνη δϋΡΕΗ δρχ./λίτρο 207 

- Βενζίνη ΑΜΟΛΥΒΔΗ δρχ./λίτρο 192 

1.1.2. Για όσους δικαιούνται φορολογικές απαλλαγές: 

ΑΠΑΛΛΑΣΣΟΜΕΝΑ 
από ιρόρο κατ/λωσης από φόρο κατ/λωσης 
και ΦΠΑ 


- Βενζίνη 51/ΡΕΠ δρχ./λίτρο 67 δρχ./λίτρο 66 

- Βενζίνη Αμόλυβδη δρχ./λίτρο 69 δρχ./λίτρο 59 

1.2. ΝΟΜΟΣ ΧΙΟΥ και ΝΗΣΩΝ ΒΟΡΕΙΩΝ ΣΠΟΡΑ¬ 
ΔΩΝ 

1.2.1. Με φόρο κατανάλωσης και Φ.Π.Α.: 

- Βενζίνη 81ΙΡΕΠ δρχ./λίτρο 200 

-Βενζίνη ΑΜΟΛΥΒΔΗ δρχ./λίτρο 186 

1.2.2. Για όσους δικαιούνται φορολογικές απαλλαγές: 


ΑΠΑΛΛΑΣΣΟΜΕΝΑ 
από φόρο κατ/λωσης από φόρο κατ/λωσης 
και ΦΠΑ 


- Βενζίνη 81ΙΡΕΗ δρχ./λίτρο 66 δρχ./λίτρο 68 

-Βενζίνη Αμόλυβδη δρχ./λίτρο 68 δρχ./λίτρο 61 

2. Τα ανώτατα περιθώρια κέρδους των εταιρειών προς 
τις κατωτέρω περιφέρειες είναι τα εξής: 

-ΝΟΜΟΙ ΚΕΦΑΛΛΗΝΙΑΣ και ΛΑΣΙΘΙΟΥ 

-Βενζίνη ΒϋΡΕΒ δρχ./λίτρο 12,00 

-Βενζίνη ΑΜΟΛΥΒΔΗ δρχ./λίιρο 12,50 

-ΝΟΜΟΣ ΧΙΟΥ και ΝΗΣΩΝ ΒΟΡΕΙΩΝ ΣΠΟΡΑΔΩΝ 

- Βενζίνη δυΡΕΠ δρχ./λίτρο 13,50 

- Βενζίνη ΑΜΟΛΥΒΔΗ δρχ./λίτρο 14,50 

Τα ανώτατα περιθώρια κέρδους των πρατηριοϋχων περι¬ 
φέρειας, χωρίς Φ.Π.Α., που έχουν παραληφθεΐ από τις 
παραπάνω ανώτατες τιμές είναι: 

- Βενζίνη δϋΡΕΒ δρχ./λίτρο 10 

-Βενζίνη ΑΜΟΛΥΒΔΗ δρχ./λίτρο 11 

3. Οι παραβάτες της παρούσης τιμωρούνται με φυλά¬ 
κιση τουλάχιστον τριών μηνών και με χρηματική ποινή 
όπως ορίζεται οτο εδάφιο 7 παράγρ. 2 του άρθρου 15 του 
Ν. 2289/95. 

4. Η με αριθμό Α3-1368/2.8.1995 κοινή υπουργική 
απόφαση καταργείται. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του τακτικού προϋπολογισμού. 

6. Η παρούσα που ισχύει από 00:01 ώρας της 
11.8.1995 να δημοσιευθεί στην Εφημερίδα της Κυβέρνη¬ 
σης και να ανακοινωθεί στον Τύπο. 

Αθήνα, 10 Αυγούστου 1995 

Ο ΑΝΑΠΛ. ΥΠΟΥΡΓΟΣ 

ΒΙΟΜΗΧΑΝΙΑΣ. ΕΝΕΡΓΕΙΑΣ & ΤΕΧΝΟΛΟΓΙΑΣ 

ΧΡΗΣΤΟΣ ΡΟΚΟΦΥΛΛΟΣ 

Ο Γεν. Γραμματέας 
Υπουργείου Εμπορίου 
Σ. ΚΟΣΜΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



